АҞӘА, ԥхынҷкәын 6 - Sputnik. Аԥсны аԥыза-министр Валери Бганба "2019 шықәсазтәи аныҳәамшқәа рымҩаԥгараз аԥсаҵлақәеи аԥсагәқәеи рыԥҟара азин аҟамҵаразы" ҳәа Адҵа инапы аҵаиҩит ԥхынҷкәын 6 рзы. Абри атәы аанацҳауеит Аминистрцәа реилазаара асаит.
"2019 шықәсазтәи аныҳәамшқәа рымҩаԥгаразы аԥсаҵлақәеи аԥсагәқәеи рыԥҟареи Урыстәылатәи Афедерациа аҵакыраҟынтә адац змам амзақәа ралагалареи рзин ҟамҵазааит", - ҳәа аҳәоит Адҵа атекст аҿы.
Аԥсны абнанхамҩа аусбарҭеи, Аекологиеи аԥсабарахьчареи рзы Аҳәынҭеилаки, Аԥсны ААРи рнапы ианҵоуп агәырбӷьыҵлахкқәа рыхьчара хылаԥшра арҭаларц, хаԥышәала ареспублика аҩнуҵҟа ихҵәаны аҭира алдмыршаларц.
Иара убас шәаԥхьар ҟалоит:
-
Ҭарԥҳа: аҟазацәа ирдыруеит аԥсаҵла Аԥсны иԥҟазу анҭыҵынтәи иаагоу